નવી દિલ્હીનાં વિષ્ણુ દિગમ્બર માર્ગ ખાતે સ્થિત હિન્દુ ભવન સભાગારમાં જાણીતા સમાજ ધર્મી ઇન્દ્રેશ કુમારજીની સદ્ય:પ્રકાશિત પુસ્તકો ‘યક્ષ પ્રશ્ર્નો કે ઉત્તર’ તથા ‘જમ્મુ કાશ્મીર સે સાક્ષાત્કાર’નો લોકાર્પણ સમારોહ યોજાયો હતો. જાણીતા અર્થશાસ્ત્રી તેમજ રાજ્યસભા સાંસદ ડૉ. સુબ્રમણ્યમ સ્વામીજીની અધ્યક્ષતામાં આયોજિત આ સમારોહમાં રાષ્ટ્રીય સ્વંયસેવક સંઘના સરસંઘચાલક મા. શ્રી મોહનજી ભાગવત, રાષ્ટ્રસેવિકા સમિતિનાં પૂર્વ સંચાલિકા પ્રમિલાતાઈ વિશિષ્ટ અતિથિ તરીકે હિમાચલ પ્રદેશ કેન્દ્રીય વિશ્ર્વ વિદ્યાલયના કુલપતી ડૉ. કુલદીપચંદ અગ્નિહોત્રીજી, ઇન્દુમતીબેન કાટદરે સહિત મોટી સંખ્યામાં બુદ્ધિજીવી, ચિંતક, વિચારકો, સાહિત્યકાર અને પત્રકારો ઉપસ્થિત રહ્યા હતા. ઉલ્લેખનીય છે કે ‘યક્ષ પ્રશ્ર્નો કે ઉત્તર’ પુસ્તકમાં પાછલા આઠસો વર્ષથી ઇતિહાસમાં પેદા થયેલા પ્રશ્ર્નોના ઉત્તર શોધવાનો પ્રયાસ થયો છે. જ્યારે ‘જમ્મુ-કાશ્મીર સે સાક્ષાત્કાર’ પુસ્તકમાં ઇન્દ્રેશકુમારજી દ્વારા કાશ્મીર સમસ્યાને લઈ અનેક સાર્વજનિક કાર્યક્રમો અને વિચાર ગોષ્ઠિઓમાં જે વિચાર વ્યક્ત કરવામાં આવ્યા છે તેનું સંકલન છે.